Pupuh Pangkur

Pupuh pangkur inggih punika silih tunggil parinama pupuh (sekar alit) sajeroning kasusastraan Bali purwa. Pupuh pangkur mawit saking kruna ungkur sané mateges pahan pinih untat. Pupuh puniki madué wirasan greget utawi wayah, ketahnyané anut yéning kaanggén ngicénin piteket-piteket indik kauripan. Lianan ring punika, pupuh pangkur taler madué wirasan kayun sané mamuncak, tur sepatutnyané kaanggén nyritarang carita sané sumeken. Ring sesolahan arja, pupuh pangkur ketah kaanggén olih pragina condong.

Manut ring pada lingsanyané, pupuh pangkur kawangun antuk pitung carik ring apada. Guru wilang miwah guru dingdong ring apada pupuh pangkur inggih punika, 8a, 11i, 8u, 7a, 12u, 8a, miwah 8i. Yéning nembangang pupuh pangkur, panembang ketahnyané nganggén laras pelog wiadin selendro.
 Conto 
Ring sor puniki wénten silih tunggil imba saking pupuh pangkur.
Yaning lacur tanpa sastra,
Ubuh miskin imbannyané gering apit,
Sungkan rumpuh ring pakeyun,
Miwah kaluwén ring pangerasa,
Lampahnyané sering mamurug,
Kadatnyané tanpa wasan,
Kirang suluh tutur jati.

 Pustaka 

Kategori:WikiGita 2025

Kategori:Sekar Alit